KOMMISSIONENS FORORDNING (EF) Nr. 1737/96 af 5. september 1996 om ændring af forordning (EF) nr. 1036/96 om åbning og forvaltning af toldkontingenter for oksekød af høj kvalitet, fersk, kølet eller frosset, og for frosset bøffelkød i perioden 1. juli 1996 til 30. juni 1997
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT (1), særlig artikel 1, stk. 1, og
ud fra følgende betragtninger:
Ved Kommissionens forordning (EF) nr. 1036/96 (2) blev der for 1996/97 fastsat åbning af et toldkontingent for 10 000 tons oksekød af høj kvalitet med oprindelse i USA eller Canada; efter at forhandlingerne i forbindelse med artikel XXIV, stk. 6, i GATT er afsluttet med virkning fra den 1. januar 1996, bør mængden forhøjes med 2 250 tons;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I forordning (EF) nr. 1036/96 foretages følgende ændringer:
1) I artikel 1, stk. 1, første led, ændres »56 600« til »58 850«.
2) I artikel 2, litra f), ændres »10 000« til »12 250«.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 5. september 1996.